**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind stabilirea regimului juridic al unor bunuri situate în Comuna Băişoara şi modificarea Hotărârii Consiliului Județean Cluj nr. 143/2008 privind însuşirea Inventarului bunurilor care alcătuiesc domeniul public al Judeţului Cluj, cu modificările şi completările ulterioare**

Consiliul Judeţean Cluj întrunit în şedinţă ordinară;

Având în vedere Referatul de aprobare nr. 15.505 din 06.05.2020 la Proiectul de hotărâre înregistrat cu nr. 103 din 7.05.2020 privind stabilirea regimului juridic al unor bunuri situate în Comuna Băişoara şi modificarea Hotărârii Consiliului Județean Cluj nr. 143/2008 privind însuşirea Inventarului bunurilor care alcătuiesc domeniul public al Judeţului Cluj, cu modificările şi completările ulterioare, propus de Preşedintele Consiliului Judeţean Cluj, domnul Alin Tişe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 15.509 din 06.05.2020 și de Avizul cu nr. 15.505 din 21.05.2020 adoptat de Comisia de specialitate nr. 1;

Luând în considerare prevederile:

* art. 2, ale art. 3 alin. (2), ale art. 58 alin. (1) și (3), ale art. 59, ale art. 61 – 62 și ale art. 64 – 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 141 – 155, ale art. 221 – 222, ale art. 224 și ale art. 226 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 143/2016, cu modificările și completările ulterioare;

În conformitate cu prevederile:

* art. 92 alin. (1), ale art. 173 alin. (1) lit. c) și alin. (5) lit. p), ale art. 284 – 290 și ale art. 297 - 301 din Ordonanța de urgență a Guvernului nr. 57/2019 privind Codul administrativ; cu modificările şi completările ulterioare;
* art. 3, ale art. 792 – 857 și ale art. 858 – 870 din Legea privind Codul civil nr. 287/2009, republicată, cu modificările şi completările ulterioare;
* art. 453 – 456 din Legea privind Codul fiscal nr. 227/2015, cu modificările și completările ulterioare;

Fiind îndeplinite prevederile cuprinse la art. 182 alin. (4) coroborate cu art. 136 și art. 139 din Ordonanța de urgență a Guvernului nr. 57/2019 privind Codul administrativ; cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte următoarele:**

**Art. I. (1)** Se declară de interes public judeţean bunurile imobile realizate şi recepţionate partial în cadrul obiectivului de investiţii - „Obiect 01 – Parcare auto şi drum de acces din cadrul obiectivului de investiţii „Schi ȋn Romȃnia – Comuna Bǎişoara, Judeţul Cluj, dezvoltarea turismului de iarnǎ ȋn Munţii Apuseni”, având datele de identificarecuprinse în **anexa** care face parte integrantă din prezenta hotărâre.

**(2)** Se aprobă înscrierea în Inventarul bunurilor care aparțin domeniului public al Județului Cluj şi administrarea Consiliului Judeţean Cluj a bunurilor imobile menţionate la alineatul (1), precum şi înregistrarea acestora în evidenţele financiar-contabile.

**Art. II**. Hotărârea Consiliului Județean Cluj nr. 143/2008 privind însuşirea Inventarului bunurilor care alcătuiesc domeniul public al Judeţului Cluj, cu modificările şi completările ulterioare, se modifică după cum urmează:

1. Anexa nr. 1 ”Inventarul bunurilor care aparţin domeniului public al Judeţului Cluj, aflate în administrarea Consiliului Judeţean Cluj” se completează cu o poziţie care cuprinde bunurile prevăzute la articolul I din prezenta hotărâre.

**Art. III.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanţe, Resurse Umane; Direcţia Juridică; Direcţia Dezvoltare şi Investiţii; Direcția de Administrare a Domeniului Public și Privat al Județului Cluj.

**Art. IV.** Prezenta hotărâre se comunică prin intermediul secretarului general al judeţului, în termenul prevăzut de lege, Direcției Generale Buget-Finanţe, Resurse Umane; Direcţiei Juridice; Direcţiei Dezvoltare şi Investiţii; Direcției de Administrare a Domeniului Public și Privat al Județului Cluj, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE**  **SECRETAR GENERAL AL JUDEŢULUI,**

**Alin Tişe Simona Gaci**

**Nr. 106 din 28 mai 2020**

*Prezenta hotărâre a fost adoptată cu 31 de voturi “pentru”, fiind astfel respectate prevederile legale privind majoritatea de voturi necesară. La ședința publică, care s-a desfășurat prin intermediul unei platforme on-line de videoconferință, din totalul celor 36 de consilieri judeţeni în funcţie și-au înregistrat prezența un număr de 34 consilieri județeni.*